Z:gnu-www-ja-copyright-and-globalization--ae3c21-We have to recognize that the/ro

Trebuie să vedem că sistemul de copyright existent se descurcă jalnic cu susținerea muzicienilor, la fel de jalnic ca și comerțul mondial care încearcă să ridice standardele de viață în Filipine și în China. Există aceste zone de afaceri în care toată lumea muncește într-un sweatshop [ n. trad. atelier sau fabrică în care angajații muncesc prea multe ore cu salarii mici și în condiții neigienice] și toate produsele sunt fabricate în sweatshopuri. Știam că globalizarea este o cale foarte ineficientă de a ridica standardele de viață în alte țări. Dacă un american este plătit cu $20 pe orâ ca să facă ceva și tu îi dai acel post unui mexican care este plătit poate cu șase dolari pe zi, ce s-a întâmplat este că i-ai luat mulți bani unui lucrător american, i-ai dat o fracțiune minusculă, câteva procente, unui lucrător mexican și ai înapoiat restul companiei. Dacă scopul tău este să ridici standardele de viață ale lucrătorilor mexicani, acesta este un mod groaznic de a o face.